Un automobil plug-in hybrid (PHEV, autovehicul electric plug-in hybrid) combină un motor pe benzină, un motor electric şi o baterie de înaltă tensiune - oferindu-ţi, astfel, ce-i mai bun din ambele lumi. Această combinaţie contribuie la reducerea consumului de combustibil, precum şi a nivelului de emisii de CO₂. Interacţiunea dintre cele două sisteme asigură şi performanţe superioare şi o putere de acceleraţie mai bună.
Aşa cum îi sugerează numele, un plug-in hybrid poate fi încărcat de la o priză, un sistem Wallbox sau de la o staţie de încărcare publică. Eficienţa maximă a unui model plug-in hybrid se obţine cu bateria complet încărcată, ceea ce înseamnă că spaţiul pentru încărcare trebuie să fie acasă sau la serviciu.
De exemplu, autonomia electrică pentru deplasarea pur electrică cu o baterie complet încărcată se extinde, în cazul unui BMW Seria 2 Active Tourer 230e xDrive, până la 93 de kilometri. La fel ca în cazul tuturor automobilelor cu baterie de înaltă tensiune, progresul tehnologic va permite şi o creştere a autonomiei electrice în următorii ani. În timpul recuperării - adică de fiecare dată când iei piciorul de pe pedala de acceleraţie - energia cinetică este transformată în energie electrică şi transferată în baterie. Astfel, câştigi kilometri suplimentari pentru autonomia electrică.
Ca parte a strategiei sale cunoscute sub denumirea „Puterea alegerii“, BMW pune la dispoziţia clienţilor săi o gamă largă de automobile plug-in hybrid pentru le permite să ia o decizie în cunoştinţă de cauză în favoarea acestui sistem de propulsie extrem de eficient.
Un plug-in hybrid este ideal pentru conducătorii auto care sunt în căutarea celei mai mari versatilităţi cu putinţă: pe de-o parte, oferă un motor electric pentru utilizarea de zi cu zi, cum ar fi naveta sustenabilă şi optimizată din punct de vedere al costurilor până la birou. Utilizarea optimă este formată din deplasări constante pe distanţe medii, în care predomină kilometrii parcurşi cu propulsie electrică. Pe de altă parte, automobilele oferă autonomie maximă şi flexibilitate pentru distanţe lungi, precum călătoriile de weekend cu familia.